钦定古今图书集成/明伦汇编/官常典/第078卷 > 齐郡顺王简
## 钦定古今图书集成/明伦汇编/官常典/第078卷 > 齐郡顺王简

按《魏书》本传：“齐郡顺王简，字叔亮，太和五年封，位中
都大官。简母，沮渠牧犍女也。简性貌特类外祖，后为
内都大官。高祖尝与简俱朝文明太后于皇信堂，简
居帝之右，行家人礼，迁太保。高祖仁孝，以诸父零落，
存者唯简，每见立以待之，俟坐致敬，问起居，停简拜
伏。简性好酒，不能理公私之事。妻常氏，燕郡公常喜”
女也。文明太后以赐简。性干综家事颇节，断简酒乃
至盗窃，求乞婢侍，卒不能禁。二十三年，薨。时高祖不
豫，诏曰：“叔父薨背，痛慕摧绝，不自胜任。但虚顿床枕，
未堪奉赴。当力疾发哀。谥曰灵王。”世宗时，改谥曰顺。